Държавен вестник, бр. 16, 2010 г., стр. 39

БРОЙ  16	
Д Ъ Р Ж А В Е Н  В Е С Т Н И К 	
СТР.  39  
МИНИСТЕРСТВО
НА ВЪТРЕШНИТЕ РАБОТИ
НАРЕДБА № Із-169 
от 3 февруари 2010 г.
за условията и реда за формиране на до­
пълнително възнаграждение за резултати в 
служебната дейност
Раздел I
Общи положения
Чл. 1. (1) С тази наредба се определят усло­
вията и редът за формиране на допълнително 
възнаграждение за резултати в служебната 
дейност на служителите в Министерството на 
вътрешните работи (МВР). 
(2) Формирането на допълнителното възна­
граждение за резултати в служебната дейност 
се извършва чрез прилагане на Системата за 
управление по цели (Системата). 
Чл. 2. Системата за управление по цели е 
съвкупност от дейности по формулиране и ут­
върждаване на цели и показатели за изпълнение 
и оценяване на изпълнението им.
Чл. 3. Системата за управление по цели е 
инструмент за подобряване на ефективността 
и ефикасността при изпълнение на основните 
задачи и дейности на МВР, повишаване на 
удовлетвореността от работата и мотивацията 
на служителите.
Раздел II
Участници в системата за управление по цели
Чл. 4. (1) Участниците в Системата са ко­
лективни и индивидуални.
(2) Колективните участници са:
1. Съветът за управление по цели (Съветът); 
2. структурите по чл. 9, ал. 1 от Закона за 
Министерството на вътрешните работи (ЗМВР); 
3. структурните звена на участниците по т. 2;
4. структурите към ръководството на МВР;
5. Централното звено за управление по цели 
в специализирана административна дирекция 
„Човешки ресурси“;
6. звената за управление по цели към ръко­
водителите на структурите по чл. 8.
(3) Индивидуалните участници са служите­
лите на МВР.
Чл. 5. (1) Министърът на вътрешните работи 
управлява Системата, като:
1. утвърждава общата цел, подцелите по 
направления на дейност и показателите за 
изпълнението им;
2. утвърждава целения резултат за изпълнение 
на подцелите и специфичните цели на струк­
турите по чл. 9, ал. 1 ЗМВР и на структурите 
към ръководството на МВР;
3. утвърждава коригираните цели и пока­
затели;
4. утвърждава оценката за изпълнението на 
общата цел, на подцелите и на специфичните 
цели на структурите по чл. 9, ал. 1 ЗМВР и на 
структурите към ръководството на МВР;
5. определя размера на средствата за из­
плащане на допълнителното възнаграждение;
6. разпределя неусвоените средства, пред­
назначени за Системата, по предложение на 
Съвета;
7. утвърждава годишния доклад за изпъл­
нение на целите. 
(2) Министърът на вътрешните работи или 
оправомощено от него лице се произнася по 
споровете по чл. 35 и възраженията по чл. 37, 
ал. 2. 
Чл. 6. (1) Съветът за управление по цели е 
съвещателен орган на министъра на вътрешните 
работи, който се ръководи от заместник-минис­
тър. Главният секретар на МВР е заместник-
председател на Съвета. Членовете на Съвета 
се определят със заповед на министъра на 
вътрешните работи.
(2) Съветът за управление по цели: 
1. осъществява общо ръководство за при­
лагането на Системата;
2. формулира общата цел;
3. предлага на министъра на вътрешните 
работи за утвърждаване формулираната обща 
цел, подцелите и показателите за тяхното из­
пълнение; 
4. осъществява контрол по прилагането на 
Системата;
5. разглежда предложения за коригиране на 
утвърдените цели и показатели;
6. изготвя годишния доклад за изпълнение 
на целите;
7. изготвя предложение за размера на сред­
ствата, необходими за Системата;
8. изготвя предложение за разпределяне 
на неусвоените средства, предназначени за 
Системата.
(3) Работата на Съвета се урежда с правила. 
Чл. 7. Централното звено за управление 
по цели: 
1. координира дейността по прилагане на 
Системата в структурите на МВР;
2. извършва справочна, информационна, 
аналитична и статистическа дейност; 
3. осъществява методическо ръководство на 
звената за управление по цели в структурите 
на МВР;
4. извършва проверки по възраженията по 
чл. 37, ал. 2 до министъра на вътрешните ра­
боти и изготвя становища по тях; 
5. изготвя проекта на годишния доклад;
6. осъществява обучение на служителите по 
прилагането на Системата;
7. осъществява дейности по въвеждането, 
анализирането и предоставянето на информация 
от информационната подсистема „Управление 
по цели“;
8. организира работата на Съвета за управ­
ление по цели.
Чл. 8. (1) В структурите по чл. 9, ал. 1 ЗМВР, 
в структурите към ръководството на МВР и в 
дирекциите в главните дирекции се създават 
функционални звена за управление по цели.